מקורות למסכת גיטין – דף 20

(1) בענין שרטוט:

תוספות גיטין ו: ד"ה א"ר יצחק, רמב"ן רשב"א ריטב"א ומאירי שם

גמרא מנחות דף לב. "כיוצא בו ספר תורה ... קלה", דף לב: "הא מורידין עושין ... ומזוזה בעיא שרטוט", רש"י, תוד"ה הא

גמרא מגילה דף טז: "דברי שלום ואמת ... של תורה", רש"י שם

ירושלמי מגילה א:א "רבי חלבו ר' יסא בשם ר' לעזר נאמר כאן דברי שלום ... אף זו ניתנה להידרש"

גמ' סוטה דף יז: "כתבה איגרת ... רחמנא", רש"י שם, תוס' שם ד"ה כתבה איגרת

רמב"ם הל' תפילין א:יב, כס"מ שם ד"ה הלכה למ"מ

רמב"ם הל' ספר תורה ז:טז, כס"מ שם

רמב"ם הל' מגילה ב:ט, [חי' הגרי"ז על הרמב"ם ריש הל' מגילה]

בית יוסף אה"ע סי' קכה ד"ה ונוהגים לשרטטו

מה אופי דין שרטוט? מה היחס בין שרטוט לכתיבה?

שיעורי הרב גיטין ו: בענין שרטוט אות א, [אות ב – ג]

אור זרוע חלק א סימן תקמג "ובשירטוט עצמו נסתפק מורי ... כעין תלתלים"

שו"ת רבי עקיבא איגר מהדו"ק סי' נ

[שו"ת דעת כהן סי' קפ]

[שו"ת אגרות משה או"ח ח"ד סי' מ אות י]

[דרכי משה אה"ע קכד:ב, פרי מגדים משבצות זהב או"ח לב:ד "מה שכתב הב"ח ..."]

בענין מחלוקת ר' יצחק ומתניתא בדין ג' תיבות:

רש"י יבמות קו: ד"ה משרטט

[רי"ף מגילה ריש דף ו. באלפס]

רמב"ם הלכות ספר תורה ז:טז, הגה"מ שם ס"ק נ, כס"מ שם

רמב"ם הלכות יבום וחליצה ד:לה, לח"מ שם

[הלכה למעשה: שו"ע יו"ד סי' רפד, ש"ך שם ס"ק ב, פתחי תשובה שם ס"ק ב – ג]

תלמוד ירושלמי מסכת מגילה פרק א הלכה א

רבי חלבו רבי יסא בשם רבי לעזר נאמר כאן דברי שלום ואמת ונאמר להלן אמת קנה ואל תמכור הרי היא כאמיתה של תורה מה זו צריכה סירטוט אף זו צריכה סירטוט מה זו ניתנה להידרש אף זו ניתנה להידרש

אורחות חיים חלק א הלכות מגלה ופורים אות יא

יא. וצריכה שרטוט כאמתה של תורה פי' ק"ש וי"מ ספר תורה עצמה וכן דעת הירושל' ומפיק לה מגזרה שוה דכתיב הכא דברי שלום ואמת וכתיב התם על התורה אמת קנה ואל תמכור אבל אינה צריכה עבוד לשמה והגאון רב אחא וה"ר אהרן הלוי והר"י מקור' ז"ל והר"ף ז"ל כתבו שצריכה עיבוד לשמה. ושרטוט דקא אמרינן בשטה ראשונה קאמרינן ודי לנו בזה ששטה ראשונה נעשית כשרטוט לשטה שניה ושניה לשלישית וכן כלן אבל ספר תורה באמת צריכה שתהיה משורטטת כלה:

ספר אור זרוע ח"א - הלכות תפילין סימן תקמג

ובשירטוט עצמו נסתפק מורי הר"ר שמחה במה צריך לשרטט אם אנו מקפידים בשרטוט המתקיים וניכר לעולם שישרוט בברזל. או סגי בשרטוט הנראה לסופר בשעת כתיבה כדי שיהא הכתב שוה כגון בעופרת אע"פ שנמחקת השריטה לאחר זמן. או אם רוצה לשרטט בסיקרא או בצבע אחר המתקיים כל ימי שהכתב מתקיים. מיהו שרטוט משמע לשון גומא וחריץ. וממה שאמר בויקרא רבה קווצותיו תלתלים זה הסרגול הוה משמע שצריך שרטוט המתקיים הנראה כעין תלתלים.

בית יוסף אבן העזר סימן קכה

ונוהגים לשרטטו. בספר התרומה (סי' קיב) כתוב צריך לשרטטו והרשב"א כתב בתשובה (ח"ה סי' צג) שרטוט אינו צריך שהרי שנינו (גיטין יט.) על הכל כותבין על היד של עבד ואין משרטטין יד של עבד והדין נותן שבכל מקום לא הצריכו שרטוט אלא משום כתיבה תמה (שבת קג:, מנחות לב:) ובגט אינו צריך כתיבה תמה:

שו"ת רבי עקיבא איגר מהדורא קמא סימן נ

עובדא היה פה מרקוש פרידלאנד, הסופר דפה הראה לי תכריך מזוזות וראיתי מקצתם השרטוט עקום מאד והשורות נכתבים מיושר בין שרטוט לשרטוט וראשי האותיות מרוחקות הרבה למטה מהשרטוט ופסלתי אותם דלא מקרי שירטוט כיון דאינם נכתבים כסדר השרטוט ולא סמוך לשרטוט ושאל הסופר אותי אם יש תקנה לשרטט עתה ולעשות השרטוטים בראשי השורות.

והנה לפום רהיטא נלענ"ד פשוט דלא מהני, וראיה לזה מסוגיא דמנחות טעמא דאין מורידין וכו' והא קיי"ל דתפילין א"צ שרטוט ומזוזה צריכה שרטוט ואם איתא דמהני שרטוט אחר הכתיבה, מאי קושיא הא יכול לשרטט עכשיו, ואחרי העיון והחפוש לא מצאתי מזה דבר.

אך בתוס' במס' סוטה (דף י"ז ע"ב) ד"ה כתבה אגרת נסתפקו במגילת סוטה דבעי שרטוט אם אחר הכתיבה מהני לשרטט עיין שם, ותמוה לי דהא מסוגיא הנ"ל מוכח להדיא דלא מהני, והתוס' הביאו שם לאותה סוגיא ולא פשטו ספיקתם מזה ולומר דבמזוזה לא מהני שירטוט אח"כ כיון דבעי כתיבה כסדרן, וכיון דבשעת כתיבה לא הי' בהכשר לא מהני ההכשר שאח"כ הוא דוחק גדול דהא אין חסרון בגוף האותיות והוי רק תיקון אחר והוי כמו חקיקת נגיעה דמהני במזוזה.

ובגוף הקושיא שהקשו תוספת והרא"ש והר"ן, כיון דקיי"ל דאין כותבים בלא שרטוט למאי צריך הלכל"מ =הלכה למשה מסיני= במזוזה דצריכה שרטוט וכן הלימוד בסוטה ומגילה, נלענ"ד דאפשר לומר למ"ש המרדכי בה"ק =בהלכות קטנות= הובא בב"י הלכות ס"ת להסתפק אם מהני שרטוט בבדיל וכדומה שאינו מתקיים ולאחר הכתיבה יתפשט השרטוט או דבעי שרטוט מתקיים, וסיים וקצת משמע דבעי גומא וחריץ, וא"כ יש לומר דשלשה אין כותבים בלא שרטוט, היינו משום שיהיה הכתב מיושר ומהני לזה שרטוט בבדיל דמה בכך שיתפשט אח"כ הא מ"מ ע"י שרטוט דבעידן הכתיבה נכתב מיושר, משא"כ במזוזה ואינך דמדינא צריכים שרטוט בעצמותו בעי שיהי' השרטוט מתקיים, ואינו תלוי בשעת הכתיבה דוקא ובעי שרטוט בקנה דוקא, וק"ל.

והנה למה שהוכחנו דלא מהני שירטוט אחר הכתיבה מ"מ אני מסתפק אם שירטט בבדיל קודם הכתיבה ולאחר הכתיבה בעוד שהשרטוט דבדיל הי' קיים הי' משרטט בקנה כדין, דבזה י"ל כיון דלא הי' פעם בלא שרטוט והכתיבה הי' כדינו דמהני ואף לאחר שנתפשטו השרטוטים דבדיל י"ל דמהני לשרטט בקנה כיון דהכתיבה הי' בהכשר וגם עתה נשרטט בקנה, ומה דבנתיים לא היה משורטט י"ל דאינו מגרע דלא הוי דיחוי, כיון דבידו לשרטט והוי כמו קבל הכשר ונתן לפסול בפ"ג דזבחים (דף ל"ד) וצ"ע לדינא.

עכ"פ בנ"ד לשרטט אחר הכתיבה נראה ברור דלא מהני מכח הראי' הנ"ל, גם מלשון הרמב"ם והש"ע בהלכות ס"ת שכתבו ואם לא שרטט פסולה, משמע דאין תקנה לזה לשרטט עתה להכשירו כנלענ"ד. עקיבא

שו"ת אגרות משה אורח חיים חלק ד סימן מ

י' בענין כתב ע"י צילום בדבר קושית כתר"ה מצילום ע"י פאטרגראפיע שפסול לכתיבת סת"ם ומ"מ היא ודאי מלאכה בשבת תמיהני על כתר"ה דהוקשה לו זה כלל דבשבת הא הוא ענין מלאכה ושכל דבר שעושה מלאכת הכתיבה ובכל אופן שעושה מלאכת הכתיבה הרי היא כתיבה דהרי יצא ממה שעשה שאיכא אותיות כתובים שרצה לעשות והוא גם כדרך המלאכה ולכן ודאי חייב אף אם יתרוהו בו משום איסור לעשות מלאכת כתיבה שהרי הוא דרך כתיבה דכמה דברים נכתבים ע"י הפאטאגראפיע ורוב הספרים נדפסין כעת ע"י הפאטאגראפיע, וגם לבד זה הא במלאכת שבת חייב גם הצר צורה ולהרמב"ם פי"א משבת הי"ז הוא תולדה דכותב, ובכתיבת סת"מ לא שייך ענין מלאכה אלא צריך שהאדם יכתוב ולא שיגרום שיהיו כתובין שזהו חלוק אף מצד המעשה, לבד שבס"ת הא צריך שיכתוב דוקא בדיו ופאטאגראפיע אינו דיו, וצריך בס"ת ומזוזות שרטוט ולא שייך שרטוט כשליכא צורך לזה, ואף בתפילין לתוס' גיטין דף ו' צריך איזה שרטוט, וגם בתפילין ומזוזות צריך כסדרן והשמות הרבה מצריכין גם בס"ת שיהיה כסדרן ולא שייך בפאטאגראפיע ענין כסדרן ועוד הרבה דברים ולכן לא היה שייך לדמות ולהקשות כלל.

שיעורי הרב (סולובייצ'יק) מסכת גיטין דף ו עמוד ב

בענין שירטוט

א. שירטוט מדינא דר' יצחק

איתא בגמרא, א"ר יצחק שתים כותבין (רש"י: שתי תיבות כותבין מן המקרא בלא שרטוט), שלש אין כותבין. וכתבו התוספות (ד"ה א"ר יצחק), "פי' ריב"א בשם רבינו אליהו דדוקא שמתכוין לכתוב הפסוק לדרשה כי הכא אבל כשאדם שולח איגרת לחבירו מותר שיכתוב לשון המקרא כדי לכתוב לשון צח בלא שירטוט מיהו בירושלמי פ' בתרא דמגילה משמע קצת דאסור דקאמר התם מהו לכתוב תרתין תלת מילין מן פסוקא ומייתי ר' מונא שלח כתב לר' אושעיא בר שימי ראשיתך מצער היה מאד ישגא אחריתך משמע שלא היה כותב אלא לשם איגרת שלומים ולא לדרשה ואעפ"כ היה מקפיד שלא לכותבו כסדר".

והנה מבואר הוא שרבינו אליהו סובר שהכותב לשון המקרא כדי לכתוב לשון צח מותר לכותבו בלי שירטוט. ונראה דס"ל שאין כתיבת לשון פסוקים נקראת כתיבת מקרא להצריך שירטוט אלא אם כן נכתב בתורת מקרא, והכותב כדי לכתוב לשון צח אינו כותב בתורת מקרא. ולפ"ז יש לתרץ קושית התוספות על רבינו אליהו מר' מונא שהקפיד לכתוב פסוק באגרת שלא כסדר, דשאני התם שכתב הפסוק לברכו שיתקיים בו הברכה הכתובה בסוף הפסוק (ואחריתך ישגא מאד) כמו שנתקיים בו תחילת הפסוק (והיה ראשיתך מצער). הרי שכתב הפסוק בתורת מקרא ולפיכך אם היה כותבו כסדר היתה הכתיבה טעונה שירטוט.

והנה התוספות (ד"ה א"ר יצחק) כתבו, "וא"ת דאמר בהקומץ רבה ובפ"ב דמגילה דתפילין אין צריכין שירטוט והלא אפילו שלש או ארבע תיבות צריכין שרטוט[[1]](#footnote-1)150 ואור"ת דתפילין לא בעי שרטוט על כל שיטה ושיטה אבל עושה שרטוט אחת למעלה וכותב תחתיו כמה שיטין". הרי שלדעת רבינו תם דינא דר' יצחק אינו מחייב שירטוט על כל שורה ושורה אלא מסביב לכתב.

ונראה שלדעת ר"ת ישנן שתי הלכות חלוקות בשירטוט: (א') שירטוט על כל שורה ושורה, כדגמרינן במזוזה מהלכה למשה מסיני, ושירטוט זה הוא כדי שהכתיבה תהא נאה והוי מדין זה א - לי ואנוהו. ולפ"ז הך דינא דזה א - לי ואנוהו הוא לעיכובא לענין שירטוט במזוזה. וכמו כן מצינו זה א - לי ואנוהו לעיכובא בספר תורה בכתב על גבי כתב (לקמן כ א) ובמיחזי כמנומר (מנחות כט ב).[[2]](#footnote-2)151 (ב') שירטוט מסביב לכתב מדינא דר' יצחק לעשות מסגרת לתיבות של כתבי הקדש להפרידם משאר כתב שאינו כתבי הקדש, ולהא לא בעינן שירטוט על כל שורה ושורה, דכתיבת כמה תיבות אינה צריכה להיות נאה. ולשיטת רבינו תם בעינן בתפילין מין שירטוט זה הב'.[[3]](#footnote-3)152

1. 150 רבינו אמר שהיה אפשר לתרץ שדינו של ר' יצחק הוא איסור, דהיינו איסור כתיבה בלי שירטוט, ולעולם גם תפילין צריכים שירטוט מדין איסור זה. ומ"ש הגמרא במנחות ובמגילה שתפילין לא בעו שירטוט היינו מדין הכשר, שתפילין א"צ שירטוט להכשירם. [↑](#footnote-ref-1)
2. 151 עיין לקמן כ. בענין מעביר עליו קולמוס ומקדשו אות א. [↑](#footnote-ref-2)
3. 152 רבינו הוסיף שיש בזה קצת חידוש, דאפילו בתפילין שכולם כתבי הקדש בעינן הפרדה, דהיינו דבעינן הפרדה בין כתיבה זו כולה לבין כתיבות אחרות. עוד אמר רבינו ששאל לאביו הגר"מ זצ"ל אם מועיל שירטוט שאינו ישר. והשיבו שכשר לשירטוט מדינא דר' יצחק, דלהא בעינן מין שירטוט הב' להפריד כתבי הקדש משאר כתבים וגם שירטוט שאינו ישר מועיל לזה. אבל שירטוט שאינו ישר אינו מועיל לייפות את הכתב ולכן אינו כשר היכא דבעינן מין שירטוט הא'. ועיין בספר שיעורי הגרי"ד בעניני סת"ם סימן יז. [↑](#footnote-ref-3)